Legislatívne uznesenie Európskeho parlamentu o návrhu smernice Rady o daniach z osobných áut (KOM(2005)0261 - C6-0272/2005 - 2005/0130(CNS))



Úradný vestník 305 E , 14/12/2006 S. 0085 - 0091



P6_TA(2006)0334 Dane z osobných áut * Legislatívne uznesenie Európskeho parlamentu o návrhu smernice Rady o daniach z osobných áut (KOM(2005)0261 — C6-0272/2005 — 2005/0130(CNS)) (Konzultačný postup) Európsky parlament, - so zreteľom na návrh Komisie pre Radu (KOM(2005)0261) [1], - so zreteľom na článok 93 Zmluvy o ES, v súlade s ktorým Rada konzultovala s Európskym Parlamentom (C6-0272/2005), - so zreteľom na článok 51 rokovacieho poriadku, - so zreteľom na správu Výboru pre hospodárske a menové veci a stanoviská Výboru pre životné prostredie, verejné zdravie a bezpečnosť potravín a Výboru pre dopravu a cestovný ruch (A6-0240/2006), 1. schvaľuje zmenený a doplnený návrh Komisie; 2. vyzýva Komisiu, aby zodpovedajúco zmenila svoj návrh, v súlade s článkom 250 ods. 2 Zmluvy o ES; 3. vyzýva Radu, aby oznámila Európskemu Parlamentu, ak má v úmysle odchýliť sa od ním schváleného textu; 4. vyzýva na začatie zmierovacieho konania v zmysle Spoločného vyhlásenia zo 4. marca 1975 v prípade, ak má Rada v úmysle odchýliť sa od ním schváleného textu; 5. žiada Radu o opätovnú konzultáciu, ak má v úmysle podstatne zmeniť návrh Komisie; 6. poveruje svojho predsedu, aby túto pozíciu postúpil Rade a Komisii. TEXT PREDLOŽENÝ KOMISIOU | POZMEŇUJÚCE A DOPLŇUJÚCE NÁVRHY EURÓPSKEHO PARLAMENTU | Pozmeňujúci a doplňujúci návrh 30 Odôvodnenie 1 (1) Zdaňovanie osobného auta môže byť dôležitým doplnkovým nástrojom pri podpore environmentálnych cieľov, najmä v súvislosti so znižovaním emisií skleníkových plynov a je preto vhodné zaviesť v daňových základoch časť týkajúcu sa oxidu uhličitého pre registračnú daň aj ročnú cestnú daň. Na dodržiavanie záväzkov prijatých Spoločenstvom a jeho členskými štátmi podľa Kjótskeho protokolu by sa však navrhované časti priamo súvisiace s emisiami oxidu uhličitého mali vložiť do daňových základov dane z osobných áut počas obdobia záväzkov od roku 2008 do roku 2012. Keďže je potrebné dosiahnuť strategický cieľ Spoločenstva na zníženie emisií oxidu uhličitého z osobných áut najneskôr do roku 2010, je vhodné plne uplatňovať časť týkajúcu sa oxidu uhličitého do 31. decembra 2010. | (1) Zdaňovanie osobného auta môže byť dôležitým doplnkovým nástrojom pri podpore environmentálnych cieľov, najmä v súvislosti so znižovaním emisií skleníkových plynov, a je preto vhodné zaviesť v daňových základoch časť týkajúcu sa znečisťujúcich látok a efektívnej spotreby palív pre registračnú daň aj ročnú cestnú daň. Na dodržiavanie záväzkov prijatých Spoločenstvom a jeho členskými štátmi podľa Kjótskeho protokolu by sa však navrhované časti priamo súvisiace s emisiami oxidu uhličitého mali vložiť do daňových základov dane z osobných áut počas obdobia záväzkov od roku 2008 do roku 2012. Keďže je potrebné dosiahnuť strategický cieľ Spoločenstva na zníženie emisií oxidu uhličitého z osobných áut najneskôr do roku 2010, je vhodné plne uplatňovať časť týkajúcu sa oxidu uhličitého do 31. decembra 2010. | Pozmeňujúci a doplňujúci návrh 2 Odôvodnenie 2 (2) Tretí pilier stratégie Spoločenstva na zníženie emisií oxidu uhličitého z osobných áut a zlepšenie palivového hospodárstva, ktorý schválila Rada v roku 1996, pozostáva z fiškálnych opatrení a je jediným pilierom, ktorý sa ešte má implementovať na úrovni Spoločenstva. | (2) Tretí pilier stratégie Spoločenstva na zníženie emisií znečisťujúcich látok z osobných áut a zlepšenie palivového hospodárstva, ktorý schválila Rada v roku 1996, pozostáva z fiškálnych opatrení a je jediným pilierom, ktorý sa ešte má vykonať na úrovni Spoločenstva. | Pozmeňujúci a doplňujúci návrh 3 Odôvodnenie 3 (3) Členské štáty by mali byť vedené k uplatňovaniu koordinovaného fiškálneho stimulu pre osobné autá, ktorý spĺňa prísnejšie emisné limity než tie, ktoré sa stali povinnými podľa smernice 98/69/ES (Euro 4) o opatreniach, ktoré sa majú prijať proti znečisťovaniu ovzdušia emisiami z motorových vozidiel a ktorou sa mení a dopĺňa smernica Rady 70/220/EEC na urýchlenie umiestnenia osobných vozidiel, ktoré spĺňajú budúce požiadavky prijaté na úrovni Spoločenstva (Euro 5) na trh. | (3) Členské štáty by mali byť vedené k uplatňovaniu koordinovaného fiškálneho stimulu pre osobné autá, ktorý spĺňa prísnejšie emisné limity než tie, ktoré sa stali povinnými podľa smernice 98/69/ES (Euro 4) o opatreniach, ktoré sa majú prijať proti znečisťovaniu ovzdušia emisiami z motorových vozidiel a ktorou sa mení a dopĺňa smernica Rady 70/220/EEC na urýchlenie umiestnenia osobných vozidiel, ktoré spĺňajú budúce požiadavky prijaté na úrovni Spoločenstva (Euro 5) na trh. Okrem zložky týkajúcej sa oxidu uhličitého, ktorú zavádza táto smernica, môžu členské štáty do svojich národných systémov zdaňovania motorových vozidiel zaviesť diferencovaný systém zdaňovania založený na emisiách znečisťujúcich látok a klasifikácii emisných noriem Euro. | Pozmeňujúci a doplňujúci návrh 4 Odôvodnenie 3 a (nové) | (3 a) Od členských štátov sa dôrazne požaduje, aby sa v prípade registračných daní pre osobné vozidlá vyhli dvojitému zdaneniu. Osobitná pozornosť by sa mala venovať občanom EÚ, ktorí sa vracajú do krajiny svojho pôvodu po tom, ako strávili viac ako dva roky v inom členskom štáte. | Pozmeňujúci a doplňujúci návrh 5 Odôvodnenie 3 b (nové) | (3 b) Členské štáty by mali byť taktiež vedené k uplatňovaniu koordinovaných fiškálnych stimulov pre osobné autá na urýchlenie umiestnenia takých osobných vozidiel a vybavenia vozidiel na trh, ktoré spĺňajú požiadavky týkajúce sa úspor energie a energetickej účinnosti, či už sú ich zdrojom energie fosílne palivá ako benzín, nafta alebo skvapalnené uhľovodíkové plyny (LPG), alternatívne palivá ako biopalivá, zemný plyn alebo vodík alebo elektrická energia vrátane hybridných motorov. | Pozmeňujúci a doplňujúci návrh 6 Odôvodnenie 3 c (nové) | (3 c) Členské štáty by mali mať možnosť aj naďalej používať ako základ na výpočet výšky ročnej dane z motorových vozidiel a dane za registráciu motorového vozidla okrem zložky týkajúcej sa oxidu uhličitého aj rozdelenie tried emisií podľa smernice Rady 70/220/EHS z 20. marca 1970 o aproximácii právnych predpisov členských štátov o opatreniach proti znečisťovaniu ovzdušia výfukovými plynmi zo zážihových motorov motorových vozidiel [2] (normy Euro). | Pozmeňujúci a doplňujúci návrh 7 Odôvodnenie 4 (4) Malo by byť možné, aby takéto fiškálne stimuly existovali vo forme diferenciácie dane z osobných vozidiel, ktorý sa uplatňuje na základe gramov oxidu uhličitého emitovaného na kilometer každým jednotlivým autom. | (4) Malo by byť možné, aby takéto fiškálne stimuly existovali vo forme diferenciácie dane z osobných vozidiel, ktorá sa uplatňuje na základe emisií znečisťujúcich látok v podobe oxidov dusíka a sadzí každým jednotlivým autom, ako aj emisií oxidu uhličitého meraných v gramoch na kilometer a tiež na základe spotreby paliva počítanej v litroch na 100 kilometrov v súlade s parametrami stanovenými v smernici Komisie 1999/100/ES z 15. decembra 1999, ktorou sa prispôsobuje technickému pokroku smernica Rady 80/1268/EHS o emisiách oxidu uhoľnatého a spotrebe palív motorových vozidiel [3]. | Pozmeňujúci a doplňujúci návrh 9 Odôvodnenie 5 a (nové) | (5 a) Daňová diferenciácia, stanovená vykonávaním tejto smernice, by sa mala zohľadniť v nasledujúcom preskúmaní smernice Európskeho parlamentu a Rady 1999/94/ES z 13. decembra 1999 o dostupnosti spotrebiteľských informácií o spotrebe paliva a emisiách CO2 pri predaji nových osobných automobilov [4] s cieľom zabezpečiť poskytovanie ucelených informácií budúcemu majiteľovi motorového vozidla. | Pozmeňujúci a doplňujúci návrh 10 Odôvodnenie 6 6) V rámci vnútorného trhu by sa mali odstrániť daňové prekážky vo voľnom pohybe osôb a ich osobného majetku vrátane osobných vozidiel. Prostredníctvom reštrukturalizácie dane z osobných áut, ktorú uplatňujú členské štáty, má súčasná smernica odstrániť tieto prekážky bez povinnosti týchto štátov túto daň zaviesť. | (6) V rámci vnútorného trhu by sa mali odstrániť daňové prekážky voľného pohybu osôb a ich osobného majetku vrátane osobných vozidiel. Prostredníctvom reštrukturalizácie dane z osobných áut, ktorú uplatňujú členské štáty, má súčasná smernica odstrániť tieto prekážky bez povinnosti týchto štátov zaviesť nový typ dane a v súlade so zásadou rozpočtovej neutrality. | Pozmeňujúci a doplňujúci návrh 12 Odôvodnenie 8 a (nové) | (8 a) Zrušenie registračnej dane má priaznivé účinky na bezpečnosť na cestách a na životné prostredie, pretože vedie k rýchlejšej obnove vozového parku. Zníženie obstarávacích nákladov je stimulom na výmenu starých vozidiel za vozidlá, ktoré sú bezpečnejšie, menej znečisťujú životné prostredie a sú efektívnejšie z hľadiska spotreby paliva. Zásada zdaňovania používania vozidla a jeho skutočného vplyvu na životné prostredie je v súlade so základným princípom environmentálnej politiky Spoločenstva, podľa ktorého by mal náklady spojené so škodami na životnom prostredí niesť ten, kto ich spôsobil. | Pozmeňujúci a doplňujúci návrh 13 Odôvodnenie 10 (10) Je vhodné v prípade potreby, aby systémy náhrad pre registračnú daň aj pre ročnú cestnú daň boli zavedené bez meškania s cieľom vyhnúť sa narušeniam a rôznym daňovým režimom osobných áut. | (10) Je vhodné v prípade potreby, aby systémy náhrad pre registračnú daň aj pre ročnú cestnú daň boli zavedené bez meškania s cieľom vyhnúť sa narušeniam a rôznym daňovým režimom osobných áut. Náklady súvisiace s platením registračnej dane by sa mali znížiť zavedením jednotných online riešení pre výpočet, vrátenie a platbu dane týkajúcej sa registrácie motorového vozidla pri presťahovaní do iného členského štátu. | Pozmeňujúci a doplňujúci návrh 40 Odôvodnenie 11 a (nové) | (11 a) V záujme ochrany historických vozidiel a veteránov žiadne z ustanovení tejto smernice neupiera členským štátom právo oslobodiť vozidlá staré alebo staršie ako 20 rokov od cestných daní. | Pozmeňujúci a doplňujúci návrh 14 Odôvodnenie 13 a (nové) | (13 a) Vzhľadom na úzku spoluprácu medzi niektorými členskými štátmi na jednej strane a krajinami Európskeho hospodárskeho priestoru a Európskeho združenia voľného obchodu (krajiny EHP - EZVO) na strane druhej, ako aj s cieľom zabezpečiť vyššiu úroveň spolupráce, najmä v oblasti ochrany životného prostredia, sa odporúča, aby sa príslušné opatrenia rozšírili aj na dané krajiny EHP - EZVO. | Pozmeňujúci a doplňujúci návrh 15 Odôvodnenie 14 (14) Keďže ciele na zlepšenie fungovania vnútorného trhu v oblasti osobných vozidiel a úspešné používanie fiškálnych opatrení s cieľom implementovať stratégiu Spoločenstva na zníženie emisií oxidu uhličitého z osobných vozidiel sa nemôžu dostatočne dosiahnuť na úrovni jednotlivých členských štátov a je preto možné, z dôvodu rozsahu alebo účinku tohto opatrenia, ich lepšie dosiahnuť na úrovni Spoločenstva, môže Spoločenstvo prijať opatrenia v súlade s princípom subsidiarity ako sa uvádza v článku 5 Zmluvy. V súlade s princípom proporcionality ako sa uvádza v tomto článku, táto smernica neprekračuje rámec toho, čo je potrebné na dosiahnutie týchto cieľov, | (14) Keďže ciele na zlepšenie fungovania vnútorného trhu v oblasti osobných vozidiel a úspešné používanie fiškálnych opatrení s cieľom vykonať stratégiu Spoločenstva na zníženie emisií znečisťujúcich látok z osobných vozidiel sa nemôžu dostatočne dosiahnuť na úrovni jednotlivých členských štátov a je preto možné, z dôvodu rozsahu alebo účinku tohto opatrenia, ich lepšie dosiahnuť na úrovni Spoločenstva, môže Spoločenstvo prijať opatrenia v súlade s princípom subsidiarity ako sa uvádza v článku 5 zmluvy. V súlade s princípom proporcionality ako sa uvádza v tomto článku, táto smernica neprekračuje rámec toho, čo je potrebné na dosiahnutie týchto cieľov, | Pozmeňujúci a doplňujúci návrh 16 Článok 1 odsek 1 Táto smernica stanovuje pravidlá na výpočet dane z osobných vozidiel na základe ich emisií oxidu uhličitého. | Táto smernica stanovuje pravidlá na výpočet dane z osobných vozidiel na základe ich emisií znečisťujúcich látok, ako napr emisií oxidu uhličitého. | Pozmeňujúci a doplňujúci návrh 17 Článok 4 názov Diferenciácia podľa emisií oxidu uhličitého | Diferenciácia podľa emisií oxidu uhličitého, spotreby paliva a emisií znečisťujúcich látok | Pozmeňujúci a doplňujúci návrh 20 Článok 5 odsek 1 pododsek 1 a (nový) | 1 a. Komisia do 31. decembra 2006 predloží štúdiu o tom, ako by sa pri stanovovaní daňového základu pre osobné autá mali primerane zohľadniť aj ďalšie možné faktory. | Pozmeňujúci a doplňujúci návrh 21 Článok 5 odsek 2 2. Do 31. decembra 2010 celkové daňové príjmy z časti týkajúcej sa oxidu uhličitého z ročnej cestnej dane budú tvoriť minimálne päťdesiat percent z celkových príjmov z tejto dane. | 2. Do 31. decembra 2010 celkové daňové príjmy zo zložky cestnej dane týkajúcej sa emisií oxidu uhličitého, spotreby paliva a emisií znečisťujúcich látok, budú tvoriť minimálne 50 % z celkových príjmov z tejto dane | Pozmeňujúci a doplňujúci návrh 22 Článok 9 odsek 1 a (nový) | Na účely zníženia nákladov, ktoré súvisia s platením a vrátením registračnej dane, stanovia členské štáty po dohodes Komisiou jednotné online riešenie pre výpočet, vrátenie a platbu dane týkajúcej sa registrácie motorového vozidla, ktoré bude k dispozícii osobám s pobytom v členskom štáte EÚ v prípade, že sa rozhodnú presťahovať do iného členského štátu. | Pozmeňujúci a doplňujúci návrh 23 Článok 10 odsek 2 2. S cieľom určiť vyraďovaciu hodnotu osobného auta na účely odseku 1, môžu členské štáty uplatňovať rôzne metódy, ako sú hodnotenia, odborné prešetrovania alebo používanie pevných taríf. | 2. S cieľom určiť zostatkovú hodnotu osobného auta na účely odseku 1, môžu členské štáty uplatňovať rôzne metódy, ako sú hodnotenia, odborné prešetrovania alebo používanie pevných taríf. Zúčastnené strany vrátane spotrebiteľských organizácií sa budú v plnej miere a pravidelne podieľať na procese, ktorý musí byť maximálne transparentný. | Pozmeňujúci a doplňujúci návrh 24 Článok 10 odsek 3 písmeno a) a)tarify sa stanovia na základe všeobecných a objektívnych kritérií, ktoré budú ustanovené; | a)tarify sa stanovia na základe všeobecných a objektívnych kritérií, ktoré budú ustanovené, riadne uverejnené a pravidelne aktualizované; | Pozmeňujúci a doplňujúci návrh 25 Článok 13 Do 31. decembra 2015, ak sa ponechá registračná daň, daňová diferenciácia sa uplatní na základe počtu gramov oxidu uhličitého emitovaných na kilometer každým jednotlivým osobným autom. | Do 31. decembra 2015, ak sa ponechá registračná daň, progresívna daňová diferenciácia sa uplatní na každé jednotlivé osobné auto na základe jeho emisií oxidu uhličitého a znečisťujúcich látok meraných v gramoch na kilometer a podľa jeho spotreby paliva počítanej v litroch alebo kubických metroch na 100 kilometrov v súlade s parametrami stanovenými v smernici 1999/100/ES. | Pozmeňujúci a doplňujúci návrh 28 Článok 15 Členské štáty oznámia Komisii daňové základy a daňové úrovne registračnej a ročnej cestnej dane, ktoré sa uplatňujú od 1. januára každého roku a každú zmenu vo vnútroštátnych právnych predpisoch. | Členské štáty oznámia Komisii daňové základy a daňové úrovne registračnej a ročnej cestnej dane, ktoré sa uplatňujú od 1. januára každého roku a každú zmenu vo vnútroštátnych právnych predpisoch. Členské štáty ďalej oznámia Komisii všetky opatrenia, ktorých cieľom je vytvorenie systému rozličného zdaňovania služobných áut na základe palivovej efektívnosti. Komisia uľahčí výmenu najlepších postupov tým, že na internete uverejní správu porovnávajúcu kroky uskutočnené jednotlivými členskými štátmi. | Pozmeňujúci a doplňujúci návrh 29 Článok 16 Najneskôr 1. januára 2011 a každých ďalších päť rokov Komisia po porade s členskými štátmi predloží Rade a Európskemu parlamentu správu týkajúcu sa uplatňovania tejto smernice. | Najneskôr 1. januára 2011 a každých ďalších päť rokov Komisia po porade s členskými štátmi predloží Rade a Európskemu parlamentu správu týkajúcu sa uplatňovania tejto smernice a vyhodnotí najmä uplatňovanie článkov 4 a 5. | [1] Zatiaľ neuverejnené v úradnom vestníku. [2] Ú. v. ES L 76, 6.4.1970, s. 1. Smernica naposledy zmenená a doplnená smernicou Komisie 2003/76/ES (Ú. v. EÚ L 206, 15.8.2003, s. 29). [3] Ú. v. ES L 334, 28.12.1999, s. 36. [4] Ú. v. ES L 12, 18.1.2000, s. 16. Smernica naposledy zmenená a doplnená nariadením (ES) č. 1882/2003 (Ú. v. EÚ L 284, 31.10.2003, s. 1). --------------------------------------------------